23/06/2014 | Administración LocalMunicipal
Miño
Aprobación definitiva de modificación da Ordenanza fiscal número 2 reguladora do imposto de construcións, instalacións e obras

O Concello en Pleno, en sesión celebrada o día 28 de marzo de 2014 aprobou inicialmente a modificación da seguinte ordenanza fiscal: Durante o período de exposición ó público non se formularon reclamacións, elevándose a definitivo o acordo municipal adoptado, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen prexuízo de calquera outro que se estime oportuno. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdicción contencioso-administrativa. O texto definitivo da ordenanza fiscal é o seguinte: De conformidade co previsto no artigo 100 do RD2/2004, do 5 de marzo, constitúe o feito impoñible a realización, dentro do termo municipal de calquera construción, instalación ou obra para a que se esixa a obtención da correspondente licenza de obras urbanísticas, obtivérase ou non a dita licenza sempre que a súa expedición corresponda a este concello.1. Son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 35.4 da Lei xeral tributaria, propietarios dos inmobles sobre os que se realicen as construcións, instalacións e obras sempre que sexan donos das obras; nos demais casos, considérase contribuínte quen ostente a condición de dono da obra.1. A base impoñible deste imposto está constituída polo custe real e efectivo da construción, instalación ou obra.2. A cota do imposto será o resultado de aplicar á base impoñible o tipo de gravame.3. O tipo de gravame será: - O 2,8% para as obras menores. - O 3,8% para as obras maiores.4. O imposto devéngase no momento de iniciarse a construción, instalación ou obra, aínda cando non se obtivera a correspondente licenza.5. Establécese unha bonificación de ata o 95 % a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Corresponderá a dita declaración ao Pleno da Corporación e acordarase, logo da solicitude do suxeito pasivo, por voto favorable da maioría simple dos seus membros.4.1. Cando sexa necesaria a obtención da licenza municipal previa segundo a normativa en vigor, practicarase unha liquidación provisional, determinándose a base impoñible en función do orzamento presentado polos interesados ou sobre a valoración dos técnicos municipais practicada segundo o descrito nos anexos a esta ordenanza se estes detectasen que a documentación presentado coa solicitude non reflexa custes axustados á realidade.4.2. No caso de obras suxeitas a declaración responsable ou comunicación previa presentarase o xustificante do ingreso da autoliquidación, determinándose a base impoñible en función do orzamento presentado polos interesados segundo o descrito nos anexos a esta ordenanza, se prexuízo dunha comprobación posterior polos técnicos municipais. No caso de discrepancias levarase a cabo unha liquidación complementaria practicada segundo o descrito nos anexos a esta ordenanza e axustada a valoración dos técnicos. A inspección e recadación do imposto realizarase de acordo co previsto na Lei xeral tributaria e nas demais leis do Estado reguladoras da materia, así como nas disposicións ditadas para o seu desenvolvemento. En todo o non relativo á cualificación das infraccións tributarias así como á determinación das sancións que por estas correspondan en cada caso, aplicarase o réxime regulado na Lei xeral tributaria e nas disposicións que complementan e desenvolvan. No expresamente previsto na presente ordenanza, rexerán os preceptos contados na subsección 5º, da sección 3ª, do capítulo II do título II do R. D. 2/2004, do 5 de marzo concordantes e complementarios desta, e nas demais leis do Estado reguladoras da materia, así como nas disposicións ditadas para o seu desenvolvemento. A presente ordenanza, aprobada polo Pleno en sesión de 29 de agosto de 1989, foi modificada parcialmente por acordo plenario na sesión celebrada el 18 de novembro de 2003. Esta modificación entrará en vigor o día seguinte da súa publicación no BOP, permanecendo ata a súa modificación ou derrogación expresa. Relación de prezos medios de execución material definida polos Servizos técnicos municipais achegada á presente ordenanza.2. - OBRA MAIOR: Relación de prezos medios de execución material: -Vivenda exenta unifamiliar: 528 euros/m 2 construído -Vivenda apegada unifamiliar: 484 euros/m 2 construído -Vivenda plurifamiliar: 440 euros/m 2 construído. -Vivenda V. P. O.-A: 400 euros/m 2 construído. -Trasteiros, soportais, terrazas abertas: 154 euros/m 2 construído. -Local libre en p. baixa/garaxe-aparcadoiro: 176 euros/m 2 construído. -Naves industriais e talleres: 144 euros/m 2 construído. -Terciario de oficinas e servizos: 400 euros/m 2 construído. -Centro comercial en edificio exclusivo: 384 euros/m 2 construído. -Piscinas abertas: 291 euros/m 2 construído. -Local comercial e industria-escaparate: 312 euros/m 2 construído - Muros de contención e zapata realizados con formigón armado incluíndo parte proporcional de baleirado e drenaxe: 180.00 euros/m 2 construído - Muros de contención realizados en dique, cachotería, pedraplens, gabións incluído baleirado e drenaxe: 75.00 euros/m 2 construído. Miño, 16 de xuño de 2014 A concelleira delegada da área de urbanismo, facenda e persoal Eva Vilariño González